Sodba Sodišča (četrti senat) z dne 4. oktobra 2024 (predlog za sprejetje predhodne odločbe Symvoulio tis Epikrateias – Grčija) – Somateio „Elliniko Symvoulio gia tous Prosfyges“, Astiki Mi Kerdoskopiki Etaireia „Ypostirixi Prosfygon sto Aigaio“/Ypourgos Exoterikon, Ypourgos Metanastefsis kai Asylou
(Zadeva C-134/231, Elliniko Symvoulio gia tous Prosfyges in Ypostirixi Prosfygon sto Aigaio)
(Predhodno odločanje – Priznanje mednarodne zaščite – Direktiva 2013/32/EU – Člen 38 – Člen 18 Listine Evropske unije o temeljnih pravicah – Koncept „varne tretje države“ – Opredelitev Republike Turčije kot „varne tretje države“ – Ponovni sprejem prosilcev za mednarodno zaščito v tretjo državo – Zavrnitev)
Jezik postopka: grščina
Predložitveno sodišče
Symvoulio tis Epikrateias
Stranke v postopku v glavni stvari
Tožeči stranki: Somateio „Elliniko Symvoulio gia tous Prosfyges“, Astiki Mi Kerdoskopiki Etaireia „Ypostirixi Prosfygon sto Aigaio“
Toženi stranki: Ypourgos Exoterikon, Ypourgos Metanastefsis kai Asylou
Izrek
Člen 38 Direktive 2013/32/EU Evropskega parlamenta in Sveta z dne 26. junija 2013 o skupnih postopkih za priznanje ali odvzem mednarodne zaščite v povezavi s členom 18 Listine Evropske unije o temeljnih pravicah
je treba razlagati tako, da
ne nasprotuje ureditvi države članice, s katero je tretja država označena za državo, ki je na splošno varna za določene kategorije prosilcev za mednarodno zaščito, čeprav je ta država kljub svoji pravni obveznosti na splošno in brez predvidljivih možnosti, da bi se to v prihodnje spremenilo, ustavila sprejem ali ponovni sprejem teh prosilcev na svoje ozemlje.
____________
1 UL C 189, 30.5.2023.